**TUUSULAN KUNTA** Kokousmuistio 3/2015

Riihikallion kehittämistoimikunnan kokous

Aika: **25.5.2015 klo 18:00**

Paikka: Riihikallion koulu, Pellavamäentie 15

Paikalla: Heidi Farén (pj)

 Pia Närhi (sihteeri)

 Markus Meckelborg

 Liisa Kirves

 Esko Makkonen

Poissa:Aulikki Baas-Kuronen

 Ritva Nuutinen

 Jere Pulska

 Jari Haavisto

 Ville Harju

 Mika Kolehmainen

 Laura Manninen

Asiantuntijavieras: **Harri Saramola**, Riihikallion koulu

**ASIAT**

1. **Kokouksen avaaminen.**

 Puheenjohtaja toteaa kokouksen klo 18:10.

2. **Läsnäolijoiden toteaminen.**

 Todetaan läsnäolijat. Todetaan, ettei kokous ole päätäntävaltainen.

3. **Riihikallion kirjastotoiminnan jatkaminen vapaaehtoisvoimin vuokrasopimuksen loppumiseen asti.**

 Markus Meckelborg kertoo puheenvuorossaan, että Riihikallion kehittämistoimikunta on saanut kulttuurilautakunnalta lausunnon liittyen kirjaston toimintaan ja että Riihikallion kehittämistoimikunnan tekemä aloite on juuttuneena kunnanhallituksen byrokratiaan. On syytä olettaa, että KHL tämän vuoden aikana asiasta jotain lausuu. Kulttuurilautakunnalta saatu lausunto ei ole luonteeltaan kovinkaan positiivinen, johtuen kirjaston nykytilanteesta: aloitetta ei voida toteuttaa.

 Riihikallion koulun rehtori kertoo puheenvuorossaan, että Riihikallion koululle on suunnitteilla Vantaan kansainvälisen koulun kaltaista kirjastotoimintaa. Periaatteena toiminnassa on se, että kirjojen tilaukset tehdään ennakkoon kirjastoautoon. Varsinaista käsikirjastoa ei ole olemassa, vaan kirjastotoiminnan ideana on puhtaasti ennakkoon tilattujen kirjojen lainaaminen. Täyttö- ja palautushyllyperiaatteella toimivan kirjastopisteen sijoituspaikaksi on alustavasti suunnitteilla Riihikallion koulun pääaula. Kirjastopisteen toiminta alkanee syyskuussa 2015, ennen toiminnan alkamista tarvittavien muutostöiden tulee kuitenkin toteutua. Kirjastopisteen aukioloaika on päätettävissä myöhemmin.

 Sovitaan, että Markus Meckelborg ja Harri Saramola informoivat hankkeen etenemisestä Riihikallion kehittämistoimikuntaa. Riihikallion alueen asukkaiden informointikanaviksi ajatellaan seuraavia väyliä: Riihikallion koulu, kunnan internetsivut sekä paikallislehti.

4. **Muut asiat**

 *Ruoanmyyntikokeilu*

 Harri Saramola toteaa, että ruoanmyyntikokeilu on päättynyt Riihikallion koulussa tällä erää. Saramola pitää erittäin suositeltavana sitä, että ruoan myynti senioreille jatkuisi edelleen ja toivoo, että Riihikallion kehittämistoimikunta tukee asiaa.

 *Rihan riehat*

 Koska Rihan riehojen järjestämisvastuuseen ei tunnu löytyvän ulkopuolelta innokkuutta, Heidi Farén toivoo, että kehittämistoimikunnasta löytyisi halukkuutta tapahtuman koordinointiin. Markus Meckelborg ja Liisa Kirves päättävät ryhtyä toteuttamaan uuden kirjastotoiminnan ja Tuki ry:n syksyllä 2015 Riihikallion koululla järjestettävän diskon ympärille ”Rihan riehoja”.

5. **Uuden kokousajan sopiminen**

 Sovitaan uusi kokousaika pidettäväksi maanantaina **24.8.2015 klo 18:00** Kertsillä.

5. **Kokouksen päättäminen**

 Heidi Farén päättää kokouksen klo 18:55.

Muistion vakuudeksi,

Pia Närhi

Riihikallion kehittämistoimikunnan sihteeri